Imtella' Marzu 18, 2021 Is-Supretendent tas-Saħħa, il-Professur Charmaine Gauci spjegat dwar l-inviti li qed jintbagħtu għat-tilqima kontra l-COVID-19. Prof Gauci qalet li għat-tilqima hemm diversi listi tan-nies fosthom lista tan-nies vulnerabbli, lista tan-nies skont l-età u lista tal-ħaddiema essenzjali u mediċi. Għaldaqstant persuna tista' tkun imniżżla f'aktar minn lista waħda. Spjegat li meta persuna tirċievi 2 stediniet, għandha tmur għall-ewwel waħda mbagħad tinforma lill-awtoritajiet sabiex jitneħħa t-tieni appuntament. Spjegat ukoll li meta persuna tieħu t-tilqima tiġi aġġornata s-sistema u għaldaqstant it-tieni stedina taqa' u t-tilqima tingħata lil ħaddieħor.